Diari Oficial de la Generalitat Valenciana


Sumari del DOGV 3193, del 27-02-1998 (1998/1426)

RESOLUCIÓ de 30 de gener de 1998, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Max Aub.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3193

Data del DOGV
:   27-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/1426


Data del document
:   30-01-1998

Organisme emissor
:   Conselleria de Presidència

Tipus de document
:   Resolució

Correcció d'errades

RESOLUCIÓ de 30 de gener de 1998, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Max Aub. [1998/A1426]
  
Vista la sol·licitud de data 5 de desembre de 1997, amb número de registre 63112, realitzada pel senyor Miguel-Ángel González Sanchis, com a director de la Fundació Max Aub, en què se sol·licita inscriure formalment, en el Registre de Fundacions de la Comunitat Valenciana, l'esmentada fundació, d'acord amb els següents
  
Fets
  
Primer
  
Que en data 25 d'agost de 1997, el senyor Francisco Camps Ortiz, conseller de Cultura, Educació i Ciència, de la Generalitat Valenciana, en representació d'aquesta; el senyor Manuel Tarancón Fandos, president de la Diputació Provincial de València, en representació d'aquesta; el senyor Carlos Fabra Carreres, president de la Diputació Provincial de Castelló, actuant en representació d'aquesta entitat, i el senyor Rafael Calvo Calpe, alcalde president de l'Ajuntament de Segorbe, en representació seua, comparegueren davant del notari del Col·legi de València, amb residència a Segorbe, Francisco Badía Escriche, i manifestaren en aquest acte la voluntat de constituir la denominada Fundació Max Aub, constitució que es duu a efecte mitjançant l'escriptura de la mateixa data i amb el número de protocol 256, autoritzada per l'esmentat notari.
  
Així mateix, comparegueren en el dit acte fundacional les següents persones: senyora Elena Aub Barjau, senyor José García Velasco, senyor Francisco-José Tortajada Agustí, senyor Ignacio Soldevila Durant i senyor Manuel Aznar Soler, als efectes de la seua acceptació de càrrecs com a patrons de la Fundació Max Aub.
  
Segon
  
En l'article 6 dels estatuts s'indica que la finalitat de la fundació és el foment de l'estudi i difusió de l'obra i de la personalitat literària de Max Aub. També podrà promoure i participar en el foment i difusió de qualssevol altres manifestacions culturals, relacionades directament o indirectament amb la figura de Max Aub.
  
Segons l'article 7 estatutari, la fundació podrà concedir ajudes econòmiques per a l'elaboració de tesis doctorals i estudis d'investigació; publicació d'estudis i treballs; traduccions; celebració de cursos, congressos, conferències i, en general, per a qualssevol altres activitats que tinguen per objecte el compliment de les finalitats fundacionals.
  
Així mateix, podrà promoure i participar, amb la seua ajuda i/o assessorament en publicacions, produccions teatrals, cinematogràfiques, musicals, com també en qualsevol altra forma d'expressió audiovisual, sempre que les activitats esmentades tinguen relació amb les finalitats fundacionals.
  
Tercer
  
La dotació fundacional, conforme a l'escriptura de constitució, és de divuit milions (53.888.860) de pessetes, que es desglossen en vuit milions (8.000.000) de pessetes en efectiu metàl·lic, aportats a raó de dos milions (2.000.000) de pessetes per cada una de les entitats juridicopúbliques fundadores, i deu milions (22.933.199) de pessetes, valor del denominat Llegat Max Aub, conjunt documental de l'insigne autor i que aporta l'Ajuntament de Segorbe. Totes aquestes aportacions ho són en ple domini.
  
La valoració del Llegat Max Aub s'acredita mitjançant un informe i un certificat de la interventora de l'Ajuntament de Segorbe, Begoña Pérez Rubicos, expedits ambdós el 14 d'agost de 1997. La dotació dinerària s'acredita mitjançant un certificat de l'entitat mercantil Caixa d'Estalvis de València, Castelló i Alacant (Bancaixa). Aquestes acreditacions s'incorporen a l'escriptura fundacional.
  
Quart
  
D'acord amb allò disposat en la disposició tercera de l'acta fundacional i el títol IV dels estatuts, el Patronat és l'òrgan de govern, administració i representació de la fundació. El nombre dels seus components serà 11. El Patronat estarà integrat pels següents membres:
  
- Un membre de la família Aub, per ella designat, que tindrà caràcter de patró vitalici i, en cas de cessament, el seu substitut serà nomenat així mateix per la família Aub, també amb caràcter vitalici si pertanguera a la dita família Aub.
  
- L'alcalde president o alcaldessa presidenta de l'Ajuntament de Segorbe.
  
- El regidor o regidora delegat de Cultura de l'Ajuntament de Segorbe.
  
- El conseller o consellera de Cultura, Educació i Ciència de la Generalitat Valenciana.
  
- El president o presidenta de la Diputació Provincial de Castelló.
  
- El president o presidenta de la Diputació Provincial de València.
  
- Cinc persones de prestigi dins del món literari o intel·lectual, designades de la següent forma: una per cada una de les institucions públiques fundadores i una altra designada per la família Aub.
  
El Patronat inicial queda format per les següents persones, que han acceptat el càrrec segons la legislació vigent:
  
Presidenta: Elena Aub Barjau (amb caràcter vitalici).
  
Secretari: Francisco-José Tortajada Agustí (regidor delegat de Cultura de l'Ajuntament de Segorbe).
  
Vocals:
  
- Rafael Calvo Calpe, alcalde president de l'Ajuntament de Segorbe.
  
- Francisco Camps Ortiz, conseller de Cultura Educació i Ciència.
  
- Carlos Fabra Carreres, president de la Diputació de Castelló.
  
- Manuel Tarancón Fandos, president de la Diputació de València.
  
- José García Velasco (designat per la família Aub).
  
- Mariano Peset Reig (designat per la Generalitat Valenciana).
  
- Ignacio Soldevila Durant (designat per l'Ajuntament de Segorbe).
  
- Manuel Aznar Soler (designat per la Diputació de Castelló).
  
- Andrés Amorós Guardiola (designat per la Diputació de València).
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució recull, en el títol I, capítol II, secció II, de l'article 34, el dret de fundació per a finalitats d'interés general.
  
Segon
  
L'article 1 de la Llei 30/19, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de finalitats d'interés general, circumstàncies que concorren en aquest cas.
  
Tercer
  
Examinades les finalitats de la fundació, la dotació, així com les aportacions efectivament realitzades, aquelles es consideren d'interés general, i aquestes inicialment suficients per a la inscripció, de conformitat amb allò establit en l'article 11.b) del Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
La carta fundacional i els estatuts continguts en l'escriptura pública de 25 d'agost de 1997 compleixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la fundació pot ser reconeguda, tenint en compte la finalitat que persegueix segons l'article 6 dels seus estatuts.
  
Cinqué
  
L'expedient ha estat tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, respecte d'allò referent a l'estructura administrativa en l'àmbit de servei.
  
Vistos la Constitució, la Llei 30/1994, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració pública, per la qual s'estableix la data d'inici d'activitats del Registre i Protectorat únics de la Comunitat Valenciana, i la resta de normativa de pertinent aplicació, resolc:
  
Primer
  
Inscriure com a fundació la denominada Fundació Max Aub en el Registre de Fundacions de la Comunitat Valenciana, amb el número 290(V), i classificar-la com a cultural. El seu domicili radicarà a Segorbe, al carrer Cronista Jaime Faus, s/n.
  
Segon
  
Inscriure en l'esmentat Registre els estatuts amb què ha de regir-se la Fundació, elevats a escriptura pública davant del notari del Col·legi de València, amb residència a Segorbe, Francisco Badía Escriche, en data 25 d'agost de 1997 i número 256 de protocol.
  
Tercer
  
Inscriure, així mateix, el nomenament del primer Patronat, segons figura en l'antecedent quart d'aquesta resolució.
  
Notifiqueu aquesta resolució, amb l'advertiment que contra aquesta, que no esgota la via administrativa, podrà presentar-se un recurs ordinari davant d'aquest mateix òrgan o davant del conseller de Presidència en el termini d'un mes, comptador des de la data de la seua notificació, de conformitat amb allò que disposa el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.